b"\n_START_ARTICLE_\nMarcusenius macrophthalmus\n_START_SECTION_\nEtimologia\n_START_PARAGRAPH_\nMarcusenius fa refer\xc3\xa8ncia a l'alemany Johann Marcusen (el primer icti\xc3\xb2leg a estudiar els morm\xc3\xadrids de forma sistem\xc3\xa0tica), mentre que l'ep\xc3\xadtet macrophthalmus deriva dels mots del grec antic macro- (\xce\xbc\xce\xb1\xce\xba\xcf\x81\xcf\x8c\xcf\x82, gran) i ophthalmos (\xe1\xbd\x80\xcf\x86\xce\xb8\xce\xb1\xce\xbb\xce\xbc\xcf\x8c\xcf\x82, ull) i al\xc2\xb7ludeix als seus ulls enormes (gaireb\xc3\xa9 el doble de la longitud del musell).\n_START_SECTION_\nDescripci\xc3\xb3\n_START_PARAGRAPH_\nFa 12,5 cm de llarg\xc3\xa0ria m\xc3\xa0xima. Cap una mica m\xc3\xa9s llarg que alt i amb el perfil superior arrodonit. Ulls de forma ovalada i amb el di\xc3\xa0metre gaireb\xc3\xa9 igual al doble de la longitud del musell. La boca s'obre en el l\xc3\xadmit inferior dels ulls, amb una amplada igual a la meitat del di\xc3\xa0metre d'aquells i amb 3 dents al maxil\xc2\xb7lar superior i 5 a l'inferior. Protuber\xc3\xa0ncia del ment\xc3\xb3 rudiment\xc3\xa0ria. 75 escates a la l\xc3\xadnia lateral, 14/14 entre l'origen de l'aleta dorsal i el de l'anal, i 12 al voltant del peduncle caudal. Aleta dorsal amb 34 radis, els quals comencen per sobre del segon o tercer radi simple de l'aleta anal. Aleta anal amb 28 radis i a igual dist\xc3\xa0ncia de l'origen de les aletes ventrals que del de la caudal. Pectorals punxegudes. Aleta caudal amb escates a la seua base i els l\xc3\xb2buls punxeguts. Coloraci\xc3\xb3 argentada i amb reflexos de color blau acer al cap i l'esquena. Els seus ulls s\xc3\xb3n els m\xc3\xa9s grans de totes les esp\xc3\xa8cies del seu g\xc3\xa8nere.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a, demersal i de clima tropical, el qual viu a \xc3\x80frica: \xc3\xa9s un endemisme del riu Kasai (conca del riu Congo) a Tshikapa (la Rep\xc3\xbablica Democr\xc3\xa0tica del Congo).\n_START_SECTION_\nObservacions\n_START_PARAGRAPH_\n\xc3\x89s inofensiu per als humans i el seu \xc3\xadndex de vulnerabilitat \xc3\xa9s baix (13 de 100)."